CELEX: 32019D1999
Language: sl
Date: 2019-11-28 00:00:00
Title: Izvedbeni sklep Komisije (EU) 2019/1999 z dne 28. novembra 2019 o spremembi Odločbe 2005/51/ES glede obdobja, v katerem se lahko za namene dekontaminacije v Unijo vnaša zemlja, onesnažena s pesticidi ali težko razgradljivimi organskimi snovmi (notificirano pod dokumentarno številko C(2019) 8555)

2.12.2019   
               
               
                  SL
               
               
                  Uradni list Evropske unije
               
               
                  L 310/37
               
            
         IZVEDBENI SKLEP KOMISIJE (EU) 2019/1999
         z dne 28. novembra 2019
         o spremembi Odločbe 2005/51/ES glede obdobja, v katerem se lahko za namene dekontaminacije v Unijo vnaša zemlja, onesnažena s pesticidi ali težko razgradljivimi organskimi snovmi
         (notificirano pod dokumentarno številko C(2019) 8555)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1), ter zlasti prve alinee prvega pododstavka člena 15(1) Direktive,
         ob upoštevanju naslednjega:
         
                     (1)
                  
                  
                     V skladu s členom 4(1) Direktive 2000/29/ES v povezavi s točko 14 dela A Priloge III k navedeni direktivi je vnos zemlje s poreklom iz nekaterih tretjih držav v Unijo prepovedan.
                  
               
                     (2)
                  
                  
                     Z Odločbo Komisije 2005/51/ES (2) so bile države članice začasno pooblaščene, da določijo odstopanja od navedenih določb, ob upoštevanju posebnih pogojev v zvezi z zemljo, onesnaženo s pesticidi ali težko razgradljivimi organskimi snovmi, kadar se uvaža za namene dekontaminacije in je namenjena za obdelavo v namenskih sežigalnicah nevarnih odpadkov.
                  
               
                     (3)
                  
                  
                     V skladu s Prilogo k Odločbi 2005/51/ES države članice, ki uporabljajo navedeno odstopanje, letno obveščajo države članice in Komisijo o podrobnostih vsakega vnosa zemlje iz točke 3 navedene priloge na svoje ozemlje.
                  
               
                     (4)
                  
                  
                     Nekatere države članice so zaprosile za podaljšanje pooblastila za določitev navedenega odstopanja. Informacije, ki so jih predložile države članice v skladu z Odločbo 2005/51/ES, kažejo, da pri uporabi navedenega odstopanja izpolnjevanje posebnih pogojev, določenih v navedeni odločbi, zadošča za preprečevanje vnosa škodljivih organizmov v Unijo. Zato ni fitosanitarnega tveganja zaradi dejavnosti, ki jih zajema navedena odločba.
                  
               
                     (5)
                  
                  
                     Zato je primerno odstopanje podaljšati za nadaljnje obdobje petih let do 31. decembra 2024.
                  
               
                     (6)
                  
                  
                     Odločbo 2005/51/ES bi bilo zato treba ustrezno spremeniti.
                  
               
                     (7)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Sprememba Odločbe 2005/51/ES
            V drugem odstavku člena 1 Odločbe 2005/51/ES se datum „31. decembrom 2019“ nadomesti z „31. decembrom 2024“.
         
         
            Člen 2
            Naslovniki
            Ta sklep je naslovljen na države članice.
         
         
            V Bruslju, 28. novembra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 169, 10.7.2000, str. 1.
         
            (2)  Odločba Komisije 2005/51/ES z dne 21. januarja 2005 o začasnih pooblastilih državam članicam za določitev odstopanj od nekaterih določb Direktive Sveta 2000/29/ES glede uvoza zemlje, kontaminirane s pesticidi ali težko razgradljivimi organskimi snovmi, za namene dekontaminacije (UL L 21, 25.1.2005, str. 21).